Diari Oficial de la Generalitat Valenciana


Sumari del DOGV 6677, del 23-12-2011 (2011/12605)

Acord de 24 d'octubre de 2011, del Ple, sobre l'establiment d'un entorn de protecció dels búnkers, i de la suspensió de la tramitació i l'atorgament de llicències d'activitat, de parcel·lació, d'edificació, de demolició i altres actuacions en l'entorn de protecció dels búnkers mentres es tramita l'expedient de modificació del catàleg de béns i espais protegits.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6677

Data del DOGV
:   23-12-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/12116


Data del document
:   21-10-2011

Organisme emissor
:   Ajuntament de Nules

Tipus de document
:   Acord

Descriptors 

:   * Nules
    * pla d'urbanisme
    * administració local

Acord de 24 d'octubre de 2011, del Ple, sobre l'establiment d'un entorn de protecció dels búnkers, i de la suspensió de la tramitació i l'atorgament de llicències d'activitat, de parcel·lació, d'edificació, de demolició i altres actuacions en l'entorn de protecció dels búnkers mentres es tramita l'expedient de modificació del catàleg de béns i espais protegits. [2011/12963]
El Ple de l'Ajuntament en la sessió ordinària de data 24 d'octubre de 2011, va adoptar, entre altres, l'acord següent:
«DE.1. Proposta d'acord sobre l'establiment d'un entorn de protecció dels búnkers, i de la suspensió de la tramitació i l'atorgament de llicències d'activitat, de parcel·lació, d'edificació, de demolició i altres actuacions en l'entorn de protecció dels búnkers mentre es tramita l'expedient de modificació del catàleg de béns i espais protegits.
Comença la consideració d'este punt amb la ratificació de la urgència de la inclusió del punt en l'orde del dia, d'acord amb l'article 91.4 del Reial Decret 2568/1986. Després és procedix a la votació i el Ple aprova la urgència per unanimitat.
Després de la ratificació de la urgència es procedix a la lectura, per part de la secretària, de la proposta d'acord de l'Alcaldia sobre l'establiment d'un entorn de protecció dels búnkers i de la suspensió de la tramitació i l'atorgament de llicències d'activitat, de parcel·lació, d'edificació, de demolició i altres actuacions en l'entorn de protecció dels búnkers, mentres és tramita l'expedient de modificació del Catàleg de Béns i Espais Protegits, de data 21 d'octubre de 2011, que textualment diu:
"Exp. O/Pr. A11/025
Proposta de l'Alcaldia
Al Ple de la corporació
Vist que per mitjà d'un escrit de la directora general de Patrimoni Cultural Valencià, de data 1 de març de 2011, rebut en l'Ajuntament de Nules, en data 23 de març de 2011, número de registre general d'entrada 1569, es requerix l'Ajuntament perquè manifeste el seu compromís formal i escrit d'iniciar els tràmits conduents a la modificació del seu Catàleg de Béns i Espais Protegits a l'efecte d'incloure el conjunt de búnkers de la Guerra Civil, situats al terme municipal de Nules, amb l'expressa categoria de Béns de Rellevància Local - Monuments d'Interés Local.
Vist que el Ple de la corporació, en la sessió ordinària celebrada el dia 27 d'abril de 2011, va acordar, entre altres, assumir el compromís d'iniciar els tràmits conduents a la modificació del seu Catàleg de Béns i Espais Protegits a l'efecte d'incloure el conjunt de búnkers de la Guerra Civil, amb la categoria espressa de Béns de Rellevància Local - Monuments d'Interés Local.
Vist que per mitjà d'un escrit de la directora general de Patrimoni Cultural Valencià, de data 7 de juny de 2011, rebut en l'Ajuntament de Nules, en data 17 de juny de 2011, número de registre general d'entrada 3199, es remet, entre una altra documentació, el pla de delimitació de l'entorn de protecció de búnkers a Nules.
Vist que, mitjançant un ofici d'Alcaldia de data 20 de setembre de 2011, amb número de registre d'eixida 5067, de data 23 de setembre de 2011, s'ha sol·licitat un informe a l'administrador d'Infraestructures Ferroviàries, i s'ha iniciat els tràmits conduents a l'expedient de modificació del Catàleg de Béns i Espais Protegits.
Vist l'informe jurídic emés en data 20 d'octubre de 2011, quant a la regulació en matèria de suspensió de llicències.
Vist que la regulació de la suspensió de l'atorgament de llicències s'estableix en la Llei 16/2005, de 30 de desembre, de la Generalitat, Urbanística Valenciana. En concret, l'article 101, apartats primer i tercer, de l'esmentada norma textualment diuen: '1. Els òrgans administratius competents per a sotmetre a informació pública plans i programes, inclús abans de convocar esta, podran acordar la suspensió de la tramitació i de l'atorgament de llicències d'activitat, de parcel·lació de terrenys, d'edificació i de demolició per a àrees o usos determinats, a fi de facilitar l'estudi o reforma de l'ordenació urbanística. Els actes administratius pels quals es decrete la suspensió de llicències, per a produir efecte, hauran de ser publicats en el Diari Oficial de la Comunitat Valenciana'. I: '3. La suspensió a què es referix el número 1 s'extingirà, en tot cas, en el termini d'un any. Si s'haguera produït, dins d'eixe termini, la convocatòria de la informació pública, la suspensió es mantindrà per a les àrees les noves determinacions de planejament de les quals suposen modificació de l'ordenació urbanística i els seus efectes s'extingiran definitivament transcorreguts dos anys des de l'acord de suspensió adoptat per a facilitar l'estudi del planejament o la seua reforma. Si la convocatòria d'informació pública es produïx una vegada transcorregut el termini de l'any, la suspensió derivada d'esta convocatòria d'informació pública tindrà també la duració màxima d'un any'.
Basant-se en els fonaments de fet i de dret exposats, el Ple de la corporació, acorda:
Primer. Establir, fins a la corresponent aprovació de la modificació del Catàleg de Béns i Espais Protegits, com a entorn de protecció dels búnkers, el següent:
Segon. Suspendre la tramitació i l'atorgament de llicències d'activitat, de parcel·lació de terrenys, edificació, demolició i d'altres actuacions en l'entorn de protecció dels búnkers establit en l'apartat primer del present acord, a fi de facilitar la tramitació de l'expedient de modificació del Catàleg de Béns i Espais Protegits.
Tercer. Publicar, en el Diari Oficial de la Comunitat Valenciana, este acord, de conformitat amb el que disposa l'article 101.1 de la Llei 16/2005, de 30 de desembre, de la Generalitat, Urbanística Valenciana.
Quart. Traslladar este acord a la Conselleria de Cultura, Direcció General de Patrimoni Cultural Valencià, als efectes oportuns.
Nules, 21 d'octubre de 2011.- L'alcalde president: Mario A. García Báscones".
Després de la lectura no es produeix cap debat sobre aquest punt de l'orde del dia i es procedix a la votació: el Ple prova la proposta per unanimitat».
Cosa que es fa pública perquè en prengueu coneixement i als efectes oportuns.
Nules, 7 de novembre de 2011.- L'alcalde: Mario Ángel García Báscones.